Diari Oficial de la Generalitat Valenciana


Sumari del DOGV 8066, del 20-06-2017 (2017/4935)

Notificació de la sentència dictada en el procediment de mesures cautelars número número 813/2016.
--------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4935


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures cautelars número número 813/2016. [2017/4935]  
Procediment: família, guarda, custòdia o aliments de fills menors no matrimonials no consensuats 000813/2016.   
Lletrat de l'Administració de justícia: Jorge Cuéllar Otón.  
Judici: família, guarda, custòdia o aliments de fills menors no matrimonials no consensuats 000813/2016.  
Part demandant: Yeni Elizabeth Medina.   
Part demandada: Rubén Reyes Saucedo.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té la dispositiva que, literalment, és com segueix:  
  
«Jutjat de Primera Instància número 6 d'Elx   
Procediment: família, guarda, custòdia o aliments de fills menors no matrimonials no consensuats 000813/2016-D.  
Dispositiva  
Estime la demanada interposada i establisc les següents mesures en benefici de la filla menor:  
1. Atribuïsc a la mare l'exercici exclusiu de la pàtria potestat sobre la filla menor, J., nascuda el 23 de juliol de 2006.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar totes les decisions rellevants que afecten el menor, especialment en l'àmbit educatiu, sanitari, religiós i social.  
Per això, podrà decidir per si mateixa, sense consentiment patern, l'elecció o canvi de centre o model educatiu o activitats extraescolars que ha de realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i, en general, qualsevol tràmit administratiu que d'ordinari requeriria autorització d'ambdós progenitors.  
2. Atribuïsc a la mare la guarda i custòdia del menor.  
3. No establisc un règim de visites a favor del pare.  
4. Assenyale la quantitat de 150 euros mensuals en concepte d'aliments a favor de la filla menor, quantitat que el pare ingressarà dins dels cinc primers dies de cada mes en el compte que designe la mare, que s'actualitzarà anualment d'acord amb les variacions de l'índex de preus de consum, i cada progenitor haurà d'abonar el 50 % de les despeses extraordinàries que puguen ocasionar els fills, en els termes expressats en el fonament sisé.  
La primera mensualitat que s'ha d'abonar és la de maig de 2016, data de la interposició de la demanda.  
5. No aprecie motius per a imposar les costes processals a cap dels litigants.  
Notifiqueu la resolució anterior a les parts i feu-los saber que és susceptible de recurs d'apel·lació. El recurs s'haurà d'interposar per escrit dins del termini de 20 dies hàbils, comptador des de l??endemà que es notifique, sent-ne necessària la consignació prèvia de 50 euros en el compte de consignacions i dipòsits d'aquest jutjat, sense aquest requisit no s'admetrà a tràmit el recurs (DA 15a LOPJ modificada per la LO 1/2009, 03.11.2009).  
Un vegada siga ferma aquesta resolució, remeteu-ne un testimoniatge al registre civil on consta inscrit el naixement del menor per a inscriure-hi l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i firme.  
Publicació. La sentència anterior va ser donada i publicada, i es va publicar en la manera prevista en l'article 212 de la Llei d'enjudiciament civil. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació a Rubén Reyes Saucedo.  
  
Elx, 29 de maig de 2017.- El lletrat de l'Administració de justícia: Jorge Cuéllar Otón.